
ประกาศองค์การบริหารส่วนตำบลปากน้ำ
เรื่อง   ประกาศใช้แผนการบริหารจัดการความเสี่ยง ประจำปีงบประมาณ พ.ศ. 2564
----------------------------------------------------------------------
รัฐธรรมนูญแห่งราชอาณาจักรไทย พุทธศักราช ๒๕๖๐ มาตรา ๗๖ บัญญัติให้ดำเนินการพัฒนาระบบการบริหารราชการ  ให้เป็นไปตามหลักการบริหารจัดการบ้านเมืองที่ดี  ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖ ประกอบกับพระราชบัญญัติวินัยการเงินการคลังของรัฐ พ.ศ. ๒๕๖๑ มาตรา ๗๙ กำหนดให้หน่วยงานของรัฐจัดให้มีการบริหารจัดการความเสี่ยงและการควบคุมภายใน องค์การบริหารส่วนตำบลปากน้ำ  จึงได้มีการประกาศเจตจำนงสุจริตด้านคุณธรรมและความโปร่งใสในการบริหารงานขององค์การบริหารส่วนปากน้ำ  และประกาศนโยบายการบริหารความเสี่ยงและการควบคุมภายในองค์การบริหารส่วนตำบลปากน้ำ  ไปแล้วนั้น
เพื่อให้องค์การบริหารส่วนตำบลปากน้ำ  ดำเนินการได้บรรลุเป้าหมายตามบทบัญญัติของกฎหมายและประกาศเจตจำนงสุจริตในการบริหารงานขององค์การบริหารส่วนตำบลปากน้ำ  อย่างถูกต้องและมีประสิทธิภาพอย่างเป็นรูปธรรม จึงขอประกาศใช้แผนการบริหารจัดการความเสี่ยงและการควบคุมภายใน ปีงบประมาณ ๒๕๖4 ขององค์การบริหารส่วนตำบลปากน้ำ  ให้หน่วยงานในสังกัดองค์การบริหารส่วนตำบลปากน้ำ  ถือปฏิบัติและดำเนินการบริหารความเสี่ยงและการควบคุมภายในอย่างต่อเนื่องต่อไป
จึงประกาศให้ทราบโดยทั่วกัน
	ประกาศ ณ วันที่ 8 เดือน มกราคม พ.ศ. 2564	

(นายพงศธร   เนื่องชุมพร)
นายกองค์การบริหารส่วนตำบลปากน้ำ

